20. ΝΟΜΟΣ υπ’ αριθ. 627 της 23/27 Ιουν. 1977(ΦΕΚ Α΄ 180) Περί συστάσεως παρά τω Ταμείω Προνοίας Δικηγόρων Αθηνών Κράδου Επικουρικής Ασφαλίσεως του Προσωπικού αυτού. Σύστασις Κλάδου Επικουρικής Ασφαλίσεως Άρθρ.1.-Συνιστάται παρά τω Ταμείω Προνοίας Δικηγόρων Αθηνών, καλουμένου εφ’ εξής χάριν συντομίας «Ταμείον», Κλάδος Επικουρικής Ασφαλίσεως, έχων ιδίαν οικονομικήν και λογισιτικήν αυτοτέλειαν. Σκοπός Άρθρ.2.-Σκοπός του συνιστωμένου Κλάδου είναι η χορήγησις μηνιαίας επικουρικής συντάξεως εις τα, κατά το επόμενον άρθρον, ασφαλιζόμενα πρόσωπα, εν περιπτώσει γήρατος, αναπηρίας και εργατικού ατυχήματος, ως και εις τα μέλη της οικογενείας αυτών, εν περιπτώσει θανάτου του προστάτου αυτών ησφαλισμένου ή συνταξιούχου. Ησφαλισμένοι Άρθρ.3.-Εις την ασφάλισιν του συνιστωμένου Κλάδου υπάγεται υποχρεωτικώς το μόνιμον προσωπικόν του Ταμείου, προαιρετικώς δε το έκτακτον. 2.Δι’ αποφάσεως του Υπουργού Κοινωνικών Υπηρεσιών εκδιδομένης μετά γνώμην του Δ.Σ. του Ταμείου και δημοσιευομένης δια της Εφημερίδος της Κυβερνήσεως δύναται να υπαχθή εις την ασφάλισιν του συνιστωμένου Κλάδου και το μόνιμον προσωπικόν ετέρων Ταμείων Προνοίας Δικηγόρων, ως και του Ταμείου Υγείας Δικηγόρων Επαρχιών υπό τους αυτούς όρους και προϋποθέσεις ως και εισφοράς. 3.Πρόσωπα υπερβάντα το 50ον έτος της ηλικίας των κατά την έναρξιν ισχύος του παρόντος δύνανται, δι’ αιτήσεως των υποβαλλομένης εντός ενός έτους από της δημοσιεύσεώς του δια της Εφημερίδος της Κυβερνήσεως και μη υποκειμένης εις ανάκλησιν ,να εξαιρεθούν της υποχρεωτικής ασφαλίσεως του Κλάδου. Πόροι Άρθρ.4.-Πόροι του συνιστωμένου Κλάδου είναι: α)Εισφορά του ησφαλισμένου ανερχομένη εις ποσοστόν 6% επί του εκάστοτε βασικού μισθού αυτού. β)Εισφορά του Ταμείου ανερχομένη εις ποσοστόν 1/2% επί των κατ’ έτος πραγματοποιουμένων εσόδων αυτού, δυναμένη να αναπροσαρμόζεται δι’ αποφάσεως του Υπουργού Κοινωνικών Υπηρεσιών. γ)Ο πρώτος βασικός μισθός του το πρώτον διοριζομένου εις θέσιν τακτικού προσωπικού του Ταμείου, παρακρατούμενος εκ της μισθοδοσίας αυτού εις 6 ίσας μηνιαίας δόσεις κατά το β΄ εξάμηνον από του διορισμού του. δ)Τα επιβαλλόμενα εις το προσωπικόν του Ταμείου πρόστιμα, αι κληρονομίαι, κληροδοσίαι και δωρεαί υπέρ του Κλάδου και αι πρόσοδοι εκ της περιουσίας αυτού. Διοίκησις Άρθρ.5.-Ο Κλάδος διοικείται υπό του Διοικητικού Συμβουλίου του Ταμείου. (Αντί για τη σελ. 402,103(β) Σελ. 402,103(γ) Τεύχος Ι-10-3 Σελ. 17 Ταμεία Προνοίας Δικηγόρων 6.Δ.δ.19-20 Προσωπικόν Άρθρ.6.-Η διαχείρισις, η λογιστική ενημέρωσις και η εν γένει λειτουργία του Κλάδου εξυπηρετείται υπό του προσωπικού του Ταμείου. Εξουσιοδοτικαί διατάξεις Άρθρ.7.-Δια Π.Δ/τος εκδιδομένου προτάσει του Υπουργού Κοινωνικών Υπηρεσιών μετά γνώμην του Δ.Σ. του Ταμείου θέλουν ορισθή αι προϋποθέσεις τας οποίας δέον να πληρούν τα ασφαλιζόμενα πρόσωπα δια να τύχουν παροχών, το ύψος τούτων, ο κύκλος των προστατευομένων υπό των ησφαλισμένων ή συνταξιούχων προσώπων, ο τρόπος της αναγνωρίσεως και εξαγοράς της προϋπηρεσίας των ησφαλισμένων και της καταβολής των δια την αναγνώρισιν ταύτης ποσών, καθώς και πάσα άλλη λεπτομέρεια αναγκαία δια την εκπλήρωσιν του σκοπού του Κλάδου. Ισχύς Άρθρ.8.-Η ισχύς του παρόντος άρχεται από της 1ης του επομένου από της δημοσιεύσεώς του δια της Εφημερίδος της Κυβερνήσεως μηνός.